উদিত নারায়ণের কমপ্লেক্সে অগুন! ঘটনায় নিহত ১

মুম্বই: মধ্যরাতে হঠাৎই আগুন লেগে যায় মুম্বইয়ের শাস্ত্রীনগরের ‘ স্কাইপ্যান অ্যাপার্টমেন্টে ‘। আর সেই কমপ্লেক্সেই পরিবার সহ থাকেন গায়ক উদিত নারায়ণ।

গতকাল মধ্যরাতে হঠাৎই এই আগুন লেগে যায়। কমপ্লেক্সের ১১ তলা থেকে আগুনের লেলিহান শিখা দেখতে পান প্রত্যক্ষদর্শীরা। এই কমপ্লেক্সের ১১ তলাতেই থাকতেন উদিত নারায়ণের প্রতিবেশী রাহুল মিশ্র। আগুনের লেলিহান শিখায় প্রাণ যায় তাঁর।

আরও পড়ুন: বাঙালির আড্ডার নতুন ঠিকানা বারো পার্বণের ‘বুক কেবিন’

জানা যাচ্ছে, রাহুল মিশ্রর ঘর থেকে ছড়িয়ে পড়ে আগুন। তিনি মোমবাতি ধরাতে গিয়ে ঘটে যায় এই ঘটনা। প্রথমে পর্দা এবং সেখান থেকে গোটা ফ্ল্যাটে ছড়িয়ে পড়ে আগুন। ঘটনায় সাহায্যের জন্য তিনি চিৎকার করতে থাকেন। কিন্তু অনেক পরে তাকে উদ্ধার করে নিয়ে যাওয়া হয় কোকিলাবেন হাসপাতালে। কিন্তু শেষ রক্ষা হয়নি। আগুনের ধোঁয়ায় দম আটকে মৃত্যু হয় তাঁর। মাত্র ৭৫ বছর বয়সে আগুনের লেলিহান শিখায় প্রাণ গেল তার।

ঘটনায় সুস্থ আছেন উদিত নারায়ণ এবং তাঁর পরিবার বলে জানা যাচ্ছে। ঘটনাস্থলে দমকল দ্রুত পৌঁছে যাওয়ায় আগুন শীঘ্রই নেভানো সম্ভব হয়েছে। আগুন নেভানোর জন্য গোটা এলাকা বিদ্যুৎ বিচ্ছিন্ন করে দেওয়া হয়। কিন্তু এখন পরিস্থিতি স্বাভাবিক।

দেখুন অন্য খবর